બ્રહ્મા મંદિરઃ આ મંદિર પુષ્કર ઝીલના કિનારે આવેલું છે. પૌરાણિક કથાઓ અનુસાર ભગવાન બ્રહ્માએ પુષ્કરમાં અગ્નિની પૂજા કરવાની પ્રતિજ્ઞા લીધી હતી. આ પૂજા દરમિયાન તેમના પત્ની સાવિત્રી તેમની સાથે ન હતા, જેના કારણે તેમને એક સ્થાનિક ગોવાળ ગાયત્રી સાથે લગ્ન કરવા પડ્યા હતા, જેનાથી સાવિત્રી ક્રોધિત થયા હતા અને બ્રહ્માજીને શ્રાપ આપ્યો હતો કે હવે પછીથી તેમની પૂજા પુષ્કર સિવાય ક્યાંય નહીં થાય. આ મંદિરને 14મી સદીમાં બનાવવામાં આવ્યું હતું.